

# Proses Sokongan Pelajar setelah Kegagalan Pihak Penyedia Pendidikan

Pihak penyedia pendidikan atau latihan anda:

* ditutup, gagal memulakan kursus setelah anda mendaftarkan diri, atau berhenti menawarkan kursus di tengah jalan; dan
* tidak dapat memulangkan yuran tuisyen, tidak berusaha untuk memulangkan yuran tuisyen, atau tidak mengaturkan penyedia yang lain untuk anda meneruskan pengajian.

TPS menyebutnya **'provider default'** (kegagalan pihak penyedia).



**TPS** akan menghubungi anda melalui butir-butir kontak yang telah anda berikan kepada pihak penyedia pendidikan.

**TPS** akan mengundang anda untuk menghadiri sesi penerangan tentang apa yang patut anda lakukan selanjutnya, dan menunjukkan cara menggunakan sistem pengurusan kes TPS Online.

**TPS** akan mengirimkan anda e-mel untuk log masuk. **Anda** dapat mengakses TPS Online melalui [www.tps.gov.au](http://www.tps.gov.au).

**Anda** log masuk ke TPS Online.

Di TPS Online, **anda** perlu mengubah kata laluan, menyatakan sama ada penyedia pendidikan telah memenuhi kewajipan kepada anda, memuat naik dokumen pengenalan berfoto (pasport atau lesen memandu), dan mengemas kini kontak anda.



**TPS** dapat membantu anda mencari pilihan yang sesuai bagi memulakan atau melanjutkan pendidikan dan latihan dengan pihak penyedia yang lain di Australia.

Jika tiada penyedia lain yang sesuai, atau tempoh pindah kursus telah tamat, **TPS** akan mengkaji tuntutan anda untuk memulangkan yuran yang sudah dibayar tetapi belum digunakan untuk kursus pendidikan dan latihan anda.

TPS menyebutnya **’unspent tuition fees'** (yuran tuisyen yang belum dipakai).

**Anda** patut berikan TPS dokumen kewangan yang menunjukkan yuran kursus anda dan bukti bagi semua pembayaran kepada penyedia kursus (dan ejen anda, jika ada). Ini penting untuk menghitung pemulangan wang anda.

**TPS** akan menghitung jumlah wang yang akan dipulangkan, dan mengirimkan e-mel untuk anda berikan butir-butir akaun bank di TPS Online.

**Anda** berikan butir-butir akaun bank di TPS Online. **TPS** akan memulangkan yuran tuisyen yang belum dipakai itu ke dalam akaun bank yang anda nyatakan.

Jika anda pelajar antarabangsa, **anda** patut daftarkan diri dengan pihak penyedia pendidikan yang lain dalam masa tiga bulan, demi meneruskan pengajian di Australia dan memenuhi syarat-syarat visa pelajar.

**Anda** melanjutkan pengajian di Australia.

Web: [www.tps.gov.au](http://www.tps.gov.au) | E-mel: support@tps.gov.au | Telefon: 1300 131 798